**KUTSESTANDARD**

**Õmbleja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Õmbleja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Õmbleja, tase 4 töötab rõiva- või tekstiilitootmise ettevõttes, kus tema töö tulemusena valmivad erineva keerukusega tootedetailid, tootesõlmed ning pool- ja valmistooted.  4. taseme õmbleja teeb kindlaksmääratud aja jooksul mitmekesiseid õmblusoperatsioone, kuumniisket vahetriikimist ja lõppviimistlust tehnoloogiliste juhendite ja tootenäidiste järgi. Vajalik on mõista tootmisprotsessi olemust ja oma töölõigu tähtsust selles.  Õmbleja, tase 4 kasutab oma töös õmblusmasinaid ja -seadmeid (sh poolautomaatseadmeid) ning kuumniiske töötlemise seadmeid.  Töökeskkonnas esineb müra ja tekstiilitolmu. Kokkupuude keemiliselt töödeldud materjalidega võib tundlikel inimestel põhjustada allergiat.  Ohuteguriteks on sundasend ja silmade ülekoormus.  Madalam kutsetase: õmbleja, tase 3.  Teeb põhilisi õmblusoperatsioone ning kuumniisket vahetriikimist. |
| Ettepanekud töö kirjelduse kohta: |
| **A.2 Tööosad** |
| A.2.1 Õmblusmasinate ja -seadmete käsitsemine.  A.2.2 Õmblusoperatsioonide tegemine.  A.2.3 Tootesõlmede õmblemine ja ühendamine tootega.  A.2.4 Kuumniiske vahetriikimine.  A.2.5 Lõppviimistlus.  A.2.6 Kvaliteedikontroll. |
| Ettepanekud tööosade kohta: |
| **A.3 Kutsealane ettevalmistus** |
| 4. taseme õmblejaks saab õppida kutseõppeasutuses või töökohal. |
| Ettepanekud kutsealase ettevalmistuse kohta: |
| **A.4 Enamlevinud ametinimetused** |
| Õmbleja, õmblustoodete termotöötleja. |
| Ettepanekud enamlevinud ametinimetuste kohta: |
| **A.6 Tulevikuoskused** |
| Uute materjalide kasutusel võtmine toob vajaduse uuendada õmblusmasinate- ja seadmete seadistamise ning sh abivahendite kasutamise oskusi. |
| Ettepanekud tulevikuoskuste kohta: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused (B.2) ja kompetentsid B.3.1- B.3.6. |
| Ettepanekud kutse struktuuri kohta: |

|  |
| --- |
| **B.2 Õmbleja, tase 4****üldoskused** |
| Tegevusnäitajad:   1. Kasutab oma töös teadmisi materjaliõpetusest, õmblustehnoloogiast ja läbilõikeskeemide koostamisest. 2. Kasutab ratsionaalseid töövõtteid ja ergonoomilisi tööasendeid. 3. Tagab oma töö kvaliteedi kogu tööprotsessi vältel, oskab oma tööd kriitiliselt hinnata, teha järeldusi ning leida probleemidele lahendusi. 4. Orienteerub õmblusalases terminoloogias, tingmärkides ja tehnilises dokumentatsioonis. 5. Loeb ja saab aru tehnoloogilisest dokumentatsioonist (juhendid, läbilõikeskeemid jms). 6. Järgib oma töös organisatsiooni töösisekorra- ja ohutusnõudeid ning kutsealaga seonduvaid õigusakte ja regulatsioone. 7. Kohandub meeskonnaga, teab ja arvestab enda ja teiste rolli meeskonnas. 8. Suhtleb viisakalt, kasutab sobivaid suhtlemisvorme ja -viise, tuleb toime erinevates suhtlusolukordades. 9. Korraldab oma töölõigu sujuva toimimise, järgib igas tööetapis kvaliteedinõudeid. 10. Hindab oma töö lõpptulemust, tuvastab ja parandab vead. Mõistab vigade mõju järgnevatele töölõikudele. 11. On avatud uutele tehnoloogilistele uuendustele. 12. Valdab erialast eesti keelt tasemel A2 v.a. rääkimine ja kirjutamine (vt lisa 1 Keelte oskustasemete kirjeldused). 13. Kasutab oma töös arvutit Algtasemel kasutaja tasemel v.a. sisuloome, kommunikatsioon ja probleemide lahendamine (vt lisa 2 „Digipädevuste enesehindamise skaala“). |
| Ettepanekud üldoskuste osa kohta: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Õmblusmasinate ja -seadmete käsitsemine** | **EKR tase 4** |
| Tegevusnäitajad:   1. Niidistab õmblusmasina ja -seadme, valib nõela ja presstalla, järgides tehnoloogilist juhendit. 2. Reguleerib piste vastavalt materjali liigile ja õmblusmasina või -seadme eripärale. 3. Puhastab töö lõppedes õmblusmasina või -seadme seest ja väljast, vajadusel ka tööoperatsioonide vahetumisel, järgides hooldusnõudeid. 4. Valib ja kasutab õmblusmasinal ja -seadmel olevaid programme (nt niidi lõikamine, kinnituste tegemine õmbluse alguses või lõpus, nööpaugu tüübi valimine jms) järgides tehnoloogilist juhendit. | |
| Ettepanekud kohustusliku kompetentsi B.3.1 kohta: | |
| **B.3.2 Õmblusoperatsioonide tegemine** | **EKR tase 4** |
| Tegevusnäitajad:   1. Töötleb (äärestab, kandib ja palistab) detailide servad vastavalt toote- ja materjaliliigile. 2. Õmbleb lihtsa ja figuurse kujuga väikedetailid (nt taskuklapid, mansetid, kätised, põõnad, pagunid, vööd, värvlid jms), järgides tehnoloogilist juhendit, ettenähtud õmblusvaru ja vastasmärke. 3. Õmbleb kaunistuselemendid (nt rüüsid, volangid, krooked, pitsid, lipsud, kandid jms) ja ühendab need detailiga, järgides tehnoloogilist juhendit. 4. Märgib furnituuride (nööbid, pandlad, trukid, needid, haagid, tripid, öösid jne) asukohad ja kinnitab need, järgides tehnoloogilist juhendit ja tootenäidist. | |
| Ettepanekud kohustusliku kompetentsi B.3.2 kohta: | |
| **B.3.3 Tootesõlmede õmblemine ~~j~~a ühendamine tootega** | **EKR tase 4** |
| Tegevusnäitajad:   1. Õmbleb erineva keerukusega tootesõlmed (krae, lõhik, kinnis, tasku jms), järgides tehnoloogilist juhendit, õmblusvaru ja vastasmärke. 2. Ühendab toote põhidetailid (esi- ja seljaosa, varrukad) ja tootesõlmed (taskud, kraed, värvlid, kinnised), järgides tehnoloogilist juhendit, vastasmärke ja tootenäidist. 3. Ühendab voodri tootega, järgides tehnoloogilist juhendit, vastasmärke ja tootenäidist. 4. Kontrollib detailide (taskuklapid, taskud, märgistused, kinnitused jms) mõõtude ja asukoha sümmeetrilisust tehnoloogilises juhendis toodud mõõtudele. | |
| Ettepanekud kohustusliku kompetentsi B.3.3 kohta: | |
| **B.3.4 Kuumniiske vahetriikimine** | **EKR tase 4** |
| Tegevusnäitajad:   1. Töötleb vajalikud detailid liimiriide või -paelaga, järgides tootenäidist või tehnoloogilist juhendit, arvestab materjali ja toote eripäraga. 2. Teeb töö erinevatel etappidel vahetriikimist vastavalt tehnoloogilisele juhendile, arvestades materjali koostist ja omadusi, vajadusel kasutab šabloone. 3. Reguleerib tehnoloogilise juhendi alusel kuum-niiske seadme temperatuuri, aja ja surve vastavalt materjali omadustele. | |
| Ettepanekud kohustusliku kompetentsi B.3.4 kohta: | |
| **B.3.5 Lõppviimistlus** | **EKR tase 4** |
| Tegevusnäitajad:   1. Reguleerib kuum-niiske seadme temperatuuri, aja ja surve, lähtudes materjali ja toote eripärast ning tehnoloogilisest juhendist. 2. Triigib, pressib või aurutab valmistoote lähtudes materjali ja toote eripärast ja tehnoloogilisest juhendist. | |
| Ettepanekud kohustusliku kompetentsi B.3.5 kohta: | |
| **B.3.6 Kvaliteedikontroll** | **EKR tase 4** |
| Tegevusnäitajad:   1. Kontrollib valmistoote mõõtude vastavust mõõtude tabelile. 2. Hindab visuaalsel vaatlusel valmistoote kvaliteedi vastavust toote näidisele. | |
| Ettepanekud kohustusliku kompetentsi B.3.6 kohta: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Viivi Eskla, AS Profline  Anželika Aas, Hilding Anders Baltic AS  Sirje Riimaa, ekspert  Liivi Lõhmussaar, Tartu Kutsehariduskeskus |
| 1. Kutsestandardi kinnitaja | Tehnika, Tootmise ja Töötlemise Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number | 7 |
| 1. Viide Ametite Klassifikaatorile (ISCO 08) | 8153 Masinõmblejad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles Dressmaker, EstQF Level 4 | |
| **C.3 Lisad** | |
| Lisa 1[Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |